
ДО
ОБЩИНСКИ СЪВЕТ
Б У Р Г А С



Д  О  К  Л  А  Д  Н  А    З  А  П  И  С  К  А

                                         от Димитър Николов Николов
                                               Кмет на Община Бургас



Относно: Отдаване под наем на част от нежилищен недвижим имот – публична общинска собственост, представляващ самостоятелен обект, находящ се в сградата на кметство с.Брястовец, Община Бургас, чрез провеждане на публичен търг с тайно наддаване, за осъществяване на първична и извънболнична медицинска помощ.

УВАЖАЕМИ  ОБЩИНСКИ СЪВЕТНИЦИ,

 	Община Бургас е собственик на УПИ ХІІІ в кв.27 по ПУП-ПРЗ на с.Брястовец, ведно с изградената в него сграда, в която се помещава кметството на  с. Брястовец, съгласно Акт №1317/15.06.1999 г. за публична общинска собственост.
	Сградата, отразена с идентификатор 06776.501.190.1 по КК на селото, е едноетажна и има два входа, в резултат на което са обособени два отделни самостоятелни обекта. В единият, с вход от юг, е кметството, а в десния, с вход от север, са помещения, отдавани с договор за лекарски кабинет до 2008г. 
	Самостоятелно обособената част от сградата, подходяща за първична медицинска помощ, е с обща площ - 37,14 кв. м и включва: лекарски кабинет с площ 12,61 кв. м, манипулационна – 11,23 кв. м, санитарен възел -2,65 кв. м, склад-4,58 кв. м и чакалня – 6,07 кв. м с коридор, при граници: север и изток – външен зид, юг- вътрешен зид, кметство и запад – външен зид.
	Цитираният обект  към настоящия момент не е необходим за нуждите на органите на общината или на юридически лица на издръжка на общинския бюджет.
Описаният имот отговаря на действащите нормативни и технически изисквания за осъществяване на медицинска дейност.
	С оглед доброто управление и стопанисване на общинската собственост, същият е необходимо да бъде предложен за отдаване под наем чрез провеждане на публичен търг с тайно наддаване.
 	Началната месечна наемна цена за отдаване под наем на описания по-горе самостоятелен обект се определя съгласно Приложение №7 за размера на базисните наемни цени за 2024 г. от Наредбата за определянето и администрирането на местните такси и цени на услуги на територията на Община Бургас, приети от Общински съвет - Бургас, както следва: 
	- За самостоятелно обособен обект за първична медицинска помощ -лекарски кабинет, находящ се в сграда с идентификатор 06776.501.190.1 по КК на село Брястовец: 37,14 кв. м (площ) x 18.30 лв./кв. м (базисен наем за лекарски кабинет) x 0.40 (коефициент за зона) x 0.40 (коефициент за състояние) = 108,74 лв., без ДДС.
	Имотът не е включен в раздел IV “Общински нежилищни имоти за отдаване под наем чрез провеждане на публично оповестен търг“, т. 1 „Нежилищни помещения/обекти за отдаване под наем“ на Програмата за управление и разпореждане с общинска собственост за 2024 година, приета с решение №7-2/14.02.2024 г. на Общински съвет – Бургас.
	Предвид изложеното, на основание правомощията ми по чл. 73, ал. 1 от Правилника за организацията и дейността на Общинския съвет, неговите комисии и взаимодействието му с Общинската администрация на Община Бургас, предлагам на Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.14, ал.2 и ал.7 от Закона за общинската собственост и чл.14, ал.1 от Наредбата за  реда  за  придобиване,  управление  и  разпореждане  с  общински  имоти и вещи, приета от Общински съвет – Бургас, да вземе следните

Р  Е  Ш  Е  Н  И  Я:

І. Допълва Програмата за управление и разпореждане с общинска  собственост на Община Бургас за 2024 г., приета с решение №7-2/14.02.2024 г. на Общински съвет – Бургас, раздел IV “Общински нежилищни имоти за отдаване под наем чрез провеждане на публично оповестен търг“, т. 1 „Нежилищни помещения/обекти за отдаване под наем“, с имот, публична общинска собственост, част от сграда с идентификатор 06776.501.190.1 по КК на с.Брястовец, Община Бургас, актуван с Акт №1317/15.06.1999 г. за общинска собственост, представляващ самостоятелно обособен обект с обща площ - 37,14 кв. м,  включващ: лекарски кабинет с площ- 12,61 кв. м, манипулационна – 11,23 кв. м, санитарен възел -2,65 кв. м, склад - 4,58 кв. м и чакалня – 6,07 кв. м, с коридор.
	ІI.  Да се отдаде под наем, за срок от 5 (пет) години, чрез провеждане на публичен търг с тайно наддаване, част от сграда с идентификатор 06776.501.190.1 по КК на с.Брястовец, Община Бургас, представляващ нежилищен имот – публична общинска собственост, актуван с Акт №1317/15.06.1999 г. за общинска собственост, самостоятелно обособен обект с обща площ - 37,14 кв. м,  включващ: лекарски кабинет с площ- 12,61 кв. м, манипулационна – 11,23 кв. м, санитарен възел -2,65 кв. м, склад-4,58 кв. м и чакалня – 6,07 кв. м, с коридор, при граници: север и изток – външен зид, юг- вътрешен зид, кметство и запад – външен зид, за първична медицинска помощ -лекарски кабинет, с начална тръжна месечна наемна цена, в размер на 108,74 (сто и осем лв. и седемдесет и четири ст.), без ДДС.
     	ІІІ. С оглед законосъобразното функциониране на кабинетите за прегледи на общопрактикуващи лекари и зъболекари и пълноценното обслужване на населението в районите, се въвеждат следните изисквания към наемателите:  
1. Да са общо практикуващи лекари/стоматолози.
2. Да са регистрирани като лечебно заведение – индивидуална практика за първична медицинска/стоматологична помощ, с предмет на дейност – извънболнична медицинска/стоматологична помощ.
3. Да са сключили договори с НЗОК-РЗОК.
 	Приложение: 1.Схема – разпределение. 2.Акт за общинска собственост. 3.Скици, издадени от СГКК-Бургас.

